Henrik Horge

**Henrik Olav Horge** (født 1. juni 1976) er en norsk skuespiller, utdannet fra Statens Teaterhøgskole i 2004.

## Oppvekst
Han er sønn av Marit Vollen og Sverre Horge. Med oppvekst på Furuset gikk han på Bredtvedt videregående skole før han kom inn på Statens Teaterhøgskole på første forsøk. Han bor på Nesodden i Akershus.

## Karriere
Han debuterte som 14-åring i NRK-serien *[[Midt i smørøyet]]* i 1989–90, der han blant annet spilte rollen som Elgen i husbandet The Ænnimæls. Siden har han medvirket i en rekke filmer og TV-serier, og flere teateroppsetninger på Det norske teatret, Rogaland teater, Nationaltheatret og Oslo Nye Teater. Han er også mye benyttet som stemmeskuespiller, bl.a. til  overdubbing av utenlandske filmer og TV-serier for barn som f.eks. Johnny Bravo, Hulk og Katten med hatten. Han spiller i teatergruppen Plutselig Barneteater sammen med Benedikte Kruse, Andreas Cappelen og Lars Andreas Aspesæter. Plutselig Barneteater har en egen interaktive podcast, med hørespill basert på lytternes forslag til historier. 

Horge har også en musikalsk produksjon. I årene 1997-2001 var han vokalist og frontfigur i rockabilly-bandet Hot Rod T, som ga ut albumet *Cruisin*' i 1999 med Vidar Busk som gjesteartist. Horge har også medvirket i forskjellige utgaver av Saint Thomas. Han var den ene halvparten av duoen Brødrene Löwenstierne på slutten av 2000-tallet, den andre halvparten var skuespiller Steinar Taarn Sande. Duoen ga ut flere plater, og fikk oppmerksomhet for å ha ulike kjendiser som medvirkende på sanger eller videoer, bl.a. Tom Mathisen, Kristopher Schau og Vendela Kirsebom. Som låtskriver og vokalist i gruppen Henrik Horge & Calypsokameratene, som spiller calypso på norsk, ga han ut albumet Frukt & Tobago i 2018. Tom Mathisen har ved flere anledninger fungert som gjestegitarist i gruppen.

## Film & TV i utvalg

* *[[Doktor Proktors prompepulver]]* (2014) - Politikonstabel «Snurrebarten»
* Alle sammen sammen (2014) - Episode 1:8 - Janusz/Janosch (Mareks far)
* *[[Folk og røvere i Kardemomme by]]* - TV-overføring for NRK (2012) - Jesper
* *[[Julekongen]]* - NRK (2012) - Anti
* *[[Lilyhammer]]* - NRK (2012) - Vidar
* *[[Dag (TV-serie)|Dag 2]]* (2011) - Birger
* *[[Schmokk]]* - NRK (2011) - Gitaristen
* *[[Hjelp, vi er i filmbransjen]]* (2011) - Kenneth
* *[[Dag (TV-serie)|Dag]]* (2010) - Birger
* *[[Kommandør Treholt & Ninjatroppen]]* (Norwegian Ninja) (2010) - Kusken
* *[[Honningfellen]]* (2009) – Henning Nyman
* *[[Desken]]* – NRK (2009)
* *[[Max Manus]]* (2008) – Statspoliti
* *[[Midt i smørøyet]]* – NRK (1989&ndash;1990) – Skuespiller

## Teater i utvalg
* *Hypokonderen* – Cleante (Oslo Nye Teater 2014)
* *[[Folk og røvere i Kardemomme by]]* – Jesper (Nationaltheatret 2012)
* *[[Skatten på Sjørøverøya]]* – Israel Hands (Det Norske Teater 2011)
* *[[Peter Pan]]* – Kaptein Krok (Rogaland Teater 2010)
* *[[Hamlet]]* – Gyldenstern (Oslo Nye Teater/Centralteatret 2006)
* *[[Amadeus (teaterstykke)|Amadeus]]* – Keiser Josef II (Rogaland Teater 2005)
* *[[Piaf]]* (Det Norske Teater 2004)

## Diskografi
* *Frukt & Tobago* – LP med Henrik Horge & Calypsokameratene (2018)
* *Oslo Calypso*  – singel med Henrik Horge & Calypsokameratene (2017)
* *Hode i Veggen* – singel med Brødrene Löwenstierne (2015)
* *Brødrene Löwenstierne Calypso Quintet* – LP med Brødrene Löwenstierne (2013)
* *Gå Til Onkel* – singel med Brødrene Löwenstierne (2012)
* *The Rockabilly EP* – Digital EP med Hot Rod T (2012)
* *New Apartment/Nothing Compares 2 U* – singel med Brødrene Löwenstierne & Tom Mathisen (2011)
* *Bad Shape/Take A Message To Mary* – singel med Brødrene Löwenstierne (2007)
* *Cruisin*' – CD med Hot Rod T (1999)
* *Spellbound Hellhound* – singel med Hot Rod T (1999)

## Referanser


## Eksterne lenker
*